ষষ্ঠ কাউন্সিলের পর এক বছরে বিএনপি’র অর্জন বিসর্জন কিংবা আগানো পেছানোর নিকাশ করতে গেলে নেতিবাচক স্থিতিই ধরা দেবে। এভাবে চলতে থাকলে এক বছর কেন বহু বছরেও জনপ্রিয় এ রাজনৈতিক দলটি গণপ্রত্যাশিত ভূমিকায় অবতীর্ণ হতে পারবে কী না সন্দেহ। এ প্রসঙ্গে ডা. জাফরুল্লাহ চৌধুরীর সাম্প্রতিক একটি উক্তি উল্লেখ করেই লেখার সমাপ্তি টানতে চাই। গত ১৬ মার্চ জাতীয় প্রেসক্লাবে প্রাক্তন সিনিয়রমন্ত্রী মরহুম মশিয়ূর রহমান যাদু মিয়ার স্মরণসভায় তিনি বলেছেন- ‘দেশে এত কিছু ঘটে যাচ্ছে অথচ বিএনপি নেতারা যেন গভীর সুখ নিদ্রায় শায়িত। এ নিদ্রা ভেঙে তাদের জেগে উঠতে হবে। নাহলে বিপদ আছে।’ বিএনপি নেতৃত্বের সে সুখ নিদ্রা কবে ভাঙবে কিংবা আদৌ ভাঙবে কি না সেটাই এখন ভাবনার বিষয়।